Power steering leak - 2004 Mitsubishi Endeavor
Posted by Julie Cartland on Oct 30, 2012
Re: Power steering leak - 2004 Mitsubishi Endeavor Cars & Trucks
Is it from a hose Julie?
juli cenko kolazh Hoër rentekoers in VSA bring dalk trane in SA | Netwerk24
Hoër rentekoers in VSA bring dalk trane in SA
Deur Hanlie Stadler 17 Februarie 2017 16:27
Amerika se inflasiekoers het in Januarie tot die hoogste vlak in vyf jaar gestyg – wat binnekort slegte nuus kan meebring vir Suid-Afrikaanse verbruikers.
Die koers was vir die tweede maand in ’n ry bo 2%, die minimum teiken wat die Federale Reserweraad (Fed) graag wil sien.
Die Januarie-koers van 2,5% en die Desember-koers van 2,1% is vir ontleders nog ’n teken dat Amerikaanse rentekoerse moontlik reeds in Maart weer verhoog gaan word.
Die Fed besluit weer op 15 Maart of hy rentekoerse gaan verhoog.
Hoër Amerikaanse rentekoerse kan groot Amerikaanse institusionele beleggers dalk oorreed om beleggings aan ontluikende lande te onttrek en eerder in dollar te belê. Dít kan potensieel die rand laat verswak en daarom dreig om Suid-Afrika se inflasiekoers op te druk.
Suid-Afrika se inflasiekoers was in Januarie 6,6%, het Statistieke Suid-Afrika dié week bekend gemaak.
Lesetja Kganyago, president van die Reserwebank, het al herhaaldelik gewaarsku dat hy die rand fyn dophou, want as die rand dramaties verswak, sal die Reserwebank rentekoerse moet verhoog om wegholinflasie te keer.
Die Reserwebank het al twee maal aangedui dat hy reken hy is by of op die boonste draaipunt van rentekoerse, waar die meeste ontleders reken die bank geruime tyd lank sal bly. Net enkele ontleders verwag laer rentekoerse teen einde 2017 of begin 2018.
Die Reserwebank besluit weer op 30 Maart oor die rentekoers.
Volgens Bloomberg verreken handelaars in afgeleide instrumente op die oomblik ’n 40%-kans dat rentekoerse in die VSA in Maart verhoog sal word.
Die styging in Amerikaanse inflasie is grootliks vanweë duurder brandstof. As kos en brandstof uitgesny word, beloop inflasie 1,7%.
Nog ’n belangrike faktor wat die Fed fyn dophou, is die stand van die arbeidsmark. Werkloosheid in die VSA was in Januarie 4,8% – baie laag, maar effens hoër as in Desember, toe dit 4,7% was.
Bloomberg skryf dit toe aan die feit dat mense wat lank uit die arbeidsmag was toe die ekonomie nie gegroei het nie, nou weer begin werk soek. Die getal werksoekers styg dus. Hoër rentekoerse kan maatskappye swaar tref en dus werkskepping kniehalter.
Soos met die Reserwebank, probeer die Fed ’n balanseertoertjie speel om inflasie op die regte vlak hou, maar terselfdertyd nie ’n demper op ekonomiese groei te plaas nie.
Meer oor: Vsa | Fed | Reserwebank | Rentekoers | Ekonomiese Groei | Inflasie | Inflasiekoers
Optimisme oor inflasie, rentekoers vat pos
Inflasie het gedraai, maar kospryse skok steeds